கேள்வி: மிசேல் ஆனந்தராஜா - வாழ்க்கைக் குறிப்பு என்பது என்ன?
பதில்: இங்கிலாந்தில் பிறந்த மிசேல், இலங்கைத் தமிழர்ப் பின்னணியைக் கொண்டவர். இவரது பதினோராவது அகவை வரை சாம்பியாவில் பெற்றோருடன் வாழ்ந்து வந்தார். தந்தை ஒரு பட்டயக் கணக்காளர். தாயார் ஐக்கிய நாடுகள்வின் நமீபியா நிறுவனத்தில் பல்வேறு நிர்வாகப் பொறுப்புகளில் பணியாற்றியவர். அங்கிருந்து குடிவரவாளர்களாக பெற்றோருடன் ஆத்திரேலியாவிற்குக் குடி பெயர்ந்தார். சிட்னி பல்கலைக்கழகம் சேர்ந்து 1997 இல் மருத்துவப் பட்டம் பெற்றார். பின்னர் 2004 இல் மெல்பேர்ண் பல்கலைக்கழகம் முனைவர் பட்டம் பெற்றார். 25 ஆண்டுகளாக நாட்டின் பெரிய பொது மருத்துவமனைகளில் மருத்துவராகப் பணியாற்றிய அனுபவம் கொண்ட இவர், கோவிட்-19 பெருந்தொற்றுக் காலத்தில் சுகாதாரப் பணியாளர்களுக்குச் சிறந்த உடல்நலம் மற்றும் பாதுகாப்புத் தரங்களுக்கான நியமங்கள் குறித்து வாதிட்ட ஒரு செயற்பாட்டாளராகவும் இருந்திருக்கிறார். இவர் இரண்டு குழந்தைகளுக்குத் தாய் ஆவார்.
கேள்வி: மிசேல் ஆனந்தராஜா - அரசியலில் என்பது என்ன?
பதில்: மிசேல் ஆனந்தராஜா 2022 ஆத்திரேலிய நாடாளுமன்றத் தேர்தலில் விக்டோரியா (ஆஸ்திரேலியா) மாநிலத்தின் மெல்பேர்ண் தென்கிழக்குப் புறநகர்ப் பகுதியான இகின்சு (''Higgins'') தொகுதியில் ஆத்திரேலியத் தொழில் கட்சியின் சார்பில் போட்டியிட்டார். 1949 இல் உருவாக்கப்பட்டதில் இருந்து லிபரல் கட்சி (ஆஸ்திரேலியா) வசம் இருந்த இத்தொகுதியில் முதல் தடவையாக தொழிற்கட்சி வெற்றி பெற்றது. முன்னாள் பிரதமர்கள் ஹரல்ட் ஹோல்ட், சேர் ஜோன் கோர்ட்டன், முன்னாள் கருவூலக் காப்பாளர் பீட்டர் கொஸ்டெல்லோ ஆகியோர் இத்தொகுதியைப் பிரதிநிதித்துவப்படுத்திய முக்கிய லிபரல் கட்சி அரசியல்வாதிகள் ஆவர். 2022 தேர்தலில் மிசேலுக்கு 53.03% வாக்குகளும், லிபரல் கட்சி வேட்பாளரான கேட்டி அலனுக்கு 46.97% வாக்குகளும் பதிவாயின.[https://tallyroom.aec.gov.au/HouseDivisionPage-27966-215.htm Higgins, VIC] , ''2022 Tally Room'', Australian Electoral Commission. 2024 செப்டம்பர் 5 அன்று, ஆத்திரேலியத் தேர்தல் ஆணையம் 2025 நாடாளுமன்ரத் தேர்தலில் இக்கின்ஸ் வாக்காளர் தொகுதி ஒழிக்கப்படும் என்று தனது முடிவை அறிவித்தது. இதன் விளைவாக, மிசேல் ஆனந்தராஜா பின்னர் 2025 ஆத்திரேலிய நாடாளுமன்றத் தேர்தலில் மேலவைக்கான வேட்பாளராக தொழிற் கட்சியினால் முன்கூட்டியே தேர்ந்தெடுக்கப்பட்டார். 2025 தேர்தலில் மேலவைக்குத் தேர்ந்தெடுக்கப்பட்டு 2025 சூலை 1 முதல் மேலவை உறுப்பினராக உள்ளார்.